Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Ymmärrätkö Jumalan Sanaa oikein?
Kiinnitätkö huomiota Sanan sisältämiin johtolankoihin, -
jotta ymmärrät Sanan ilmoitusta oikein?
Siksi on hyvä oppia ymmärtämään Raamatun kulttuuria, -
joka jää usein huomiotta.
Tai sitten asian merkitystä ei ymmärretä.
Otetaan esiin Raamattu. Tutkimme sieltä Ruutin kirjaa.
Kertomus Ruutista on ihmeellinen. Ruutin kirjassa on vain 4 lukua, -
mutta ne ovat täynnä väkevää ilmoitusta lunastuksesta.
Ruutin kirjassa kuvattu perhe lähti tottelemattomana Israelista.
Jumalan piti kurittaa sitä.
Nyt matriarkka Noomi on palannut Juudaan.
Hänen kanssaan saapui mooabilainen miniä Ruut.
Perheessä oli ollut kuolemantapauksia, -
koska he olivat olleet tottelemattomia Jumalalle -
ja kapinoineet hänen totuuttaan vastaan.
Mutta mooabilainen Ruut on oppinut perheeltä hengellisiä asioita -
ja on alkanut uskoa Israelin Jumalaan.
Hänhän oli sanonut hyvin painokkaasti anopilleen: -
"Älä haavoita minua käskemällä minun palata äitini kotiin.
Sinun kansasi on nyt minun kansani.
Sinun Jumalasi on minun Jumalani."
Ruut piti Israelin Jumalaa ainoana tosi Jumalana.
Ruutin usko näkyi hänen elämästään. Näkyykö sinun uskosi?
Näkyykö päätöksistäsi usko Jumalan Sanaan -
ja halu olla hänelle ja hänen Sanalleen alamainen?
Vain kuuliaisina Jumalan Sanalle -
saamme osaksemme hänen huolen- pitoaan, siunaustaan ja rakkauttaan.
Saamme ne silloin kokea ja pitää niistä kiinni.
Ruutin kirjan luvun 1 lopusta löytyy merkittävä kohta.
Siinä Noomi ja Ruut saapuvat Beetlehemiin tärkeällä hetkellä.
Katsotaan luvun viimeistä lausetta.
"...he saapuivat Beetlehemiin ohranleikkuun alussa."
Tuo kohta on merkittävä.
Ohranleikkuu alkoi aivan erityisenä päivänä.
Hepreaksi ohranleikkuun alku on reshit.
Siitä kerrotaan 3. Moos. 23:ssa.
Ohranleikkuun aloituspäivästä kerrotaan -
myös 1. Kor. 15:ssä.
Siinä kerrotaan Messiaan ylösnousemuksesta.
Ohranleikkuun aloituspäivä on sama päivä kuin ylösnousemussunnuntai.
Juuri sinä päivänä Messias nousi kuolleista.
Se on päivä, jolloin juhlitaan elämää.
Kun Messias nousi ylös, kuolema ja synti voitettiin.
Voitto saavutettiin.
Uskomalla Messias Jeshuaan -
mekin pääsemme siitä voitosta osallisiksi.
Saamme nähdä Jumalan toimivan elämässämme jo nyt.
Jumala alkaa toimia elämässämme heti, kun tulemme uskoon.
Näemme tämän periaatteen toimivan Ruutin luvussa 2.
Noomi ja Ruut saapuvat Juudan Beetlehemiin, -
kaupunkiin, joka herättää toivoa Messiaan syntymisestä.
He saapuvat sinne ohranleikkuun juhlan alussa, -
samana päivänä, jolloin Messias nousi kuolleista.
Siitä alkaa seitsemän viikon jakso.
Luku seitsemän viittaa pyhitykseen sekä Jumalan tarkoitusperiin.
Tämä perhe pääsee nyt Jumalan tarkoitusperiin.
Niihin on viisasta pyrkiä. Teethän sinäkin niin.
Katsotaan nyt Ruutin lukua 2.
"Noomilla oli miehensä puolelta sukulainen..."
Kohdassa ei käytetä normaalia sanaa "sukulainen" -
vaan puhutaan ihmisestä, jonka Noomi tuntee.
Noomi tietää, millaisesta ihmisestä on kyse.
Vaikka tämä ihminen mainitaan jo saapumisen jälkeisenä päivänä, -
Noomi ei käsitä tämän ihmisen merkitystä -
kuin vasta paljon myöhemmin.
Mutta Jumala on jo tekemässä työtään.
Hän on jo alkanut ohjata tämän perheen asioita, -
jotta he saisivat siunauksen. He eivät vielä tiedä asiaa.
Kaikki alkoi Ruutista, kun tämä päätti riippua kiinni Noomissa.
Sanontaa "riippua kiinni" -
käytetään yleensä Tooran yhteydessä, -
kun Jumalan Sanaan tartutaan ja toimitaan sen mukaan.
Niin Ruut teki, ja näemme asian pian tekstistä.
Ruut 2:1: -
"Noomilla oli miehensä puolelta sukulainen, hyvin varakas mies..."
"Varakas mies" on tässä hepreaksi ish gibboor hajil.
Sanonta tarkoittaa myös sotaurhoa, joka on Jumalalle alamainen -
ja joka elää uskossa sekä Sanan mukaisesti.
Sana gibboor voi tarkoittaa sankaria eli vapauttajaa.
Sanonta ish gibboor hajil viittaa vapauttamiseen tai lunastukseen, -
koska lunastus ja vapautus kuuluvat yhteen.
"...Elimelekin sukua, nimeltä Booas."
Nimi Booas tulee kahdesta heprean sanasta, -
prepositiosta, joka tarkoittaa "sisällä" tai "kanssa", -
ja sanasta as, voima.
Tämä mies siis toimii voimassa, jonka hän saa Jumalan Sanasta.
Noudattamalla Jumalan Sanaa hän saa Jumalan voiman elämäänsä -
tehdä suuria asioita eli toteuttaa Jumalan tahtoa.
Milloin olet pyytänyt Jumalaa antamaan sinulle jotain, -
joka auttaa sinua elämään hänen tahdossaan?
Voitokas elämä ei tarkoita sitä, että ihminen pyrkii kohti omia tavoitteitaan.
Nykyään on liikkeellä paljon väärää opetusta, -
jonka mukaan Jumalan tehtävä on toteuttaa sinun unelmiasi. Ei ole.
Vaan sinun tehtäväsi on toteuttaa hänen tarkoitusperiään.
Saat Jumalan voitelun heti, kun vastaat hänelle kyllä.
Niin Booas oli tehnyt, ja niin Ruut tekee.
Tämä mooabilainen nainen päätti seurata Israelin Jumalaa.
Hän tahtoi kuulua Jumalan liiton kansaan.
Silloin ei hänen perimällään tai kansallisuudellaan ole enää väliä.
Ei Jumala niistä välitä, vaan yhdistää hänet uskon kautta liiton kansaan.
Samoin hän tekee sinunkin kohdallasi.
Ruut 2:2: -
"Ja mooabilainen Ruut sanoi Noomille: -
'Anna minun mennä pellolle poimimaan tähkiä -
jonkun jäljessä, jonka silmien edessä saan armon'. "
Ruut käyttää tässä hyväkseen Jumalan Sanaa.
Toorassa on nimittäin käsky -
jättää pellon reunat korjaamatta.
Kyse ei ole pellon kulmista -
vaan sen reunoista, aivan kuten maalauksella on kehykset.
Siitä tässä on kyse.
Omistaja sai itse päättää, miten paljon reunoista jätettiin.
Sai olla niin antelias kuin halusi.
Pelloille sai jättää korjaamatta kapeat tai leveät reunat.
Mitä enemmän halusi olla siunaukseksi, sitä enemmän sai jättää.
Kyseessä oli käsky, jonka mittaa ei oltu määritelty, mitsva lelo sha'ar.
Ruut tietää, että pellon reunukset on tarkoitus jättää köyhille.
Myös maahan pudonneet tähkät jätetään -
muukalaisille, leskille, orvoille ja muille tarvitseville.
Ruutille on opetettu Raamatun Sanaa.
Saavuttuaan Israeliin -
hän toimii juuri niin, kuin Herra oli käskenyt israelilaisia.
Toora tuli israelilaisille kokonaan voimaan vasta sitten, -
kun he ylittivät Jordan-virran samasta paikasta kuin Ruut, Mooabin kohdalta.
Vasta silloin heidän oli noudatettava Tooraa.
Myös Ruut jättää Mooabin taakseen, -
ylittää Jordanin ja saapuu Beetlehemiin.
Hän alkaa noudattaa Tooran Sanaa.
Hän menee mukaan korjaamaan ohraa -
mutta vain pellon reunoilta sekä maahan pudonneita tähkiä.
Ruut 2:2: -
"'Anna minun mennä pellolle poimimaan tähkiä jonkun jäljessä, -
jonka silmien edessä saan armon'." Eli joka antaa luvan kerätä.
Luvan antaja on henkilö, joka noudattaa Tooraa.
Ruut etsii maanomistajaa, -
joka soveltaa Tooran opetusta käytäntöön.
Hän haluaa saada suosion ja armon sellaisen silmissä, -
joka toimii Tooran mukaan.
Jakeen 2 loppu: -
"Noomi vastasi hänelle: 'Mene, tyttäreni!'"
Noomi ei kutsu Ruutia enää miniäkseen vaan tyttärekseen.
Noomi ja Ruut ovat tulleet toisilleen läheisiksi.
"Niin hän lähti ja meni poimimaan eräälle pellolle leikkuuväen jäljessä."
Ruut seuraa leikkuuväkeä, jonka jäljiltä jää maahan tähkiä -
muukalaisia, köyhiä, vaivattuja, orpoja ja leskiä varten.
Ruut toimii, kuten Jumalan Sana sallii ja neuvoo.
Hän etsii Tooran opetuksen kautta -
huolenpitoa ja ravintoa itselleen.
Hän soveltaa Tooran opetusta ja saa nyt vastaanottaa siunauksia.
"Niin hän lähti ja meni poimimaan eräälle pellolle leikkuuväen jäljessä -
va jiker mikreha."
"...ja hänelle sattui niin..."
Kiiruhdamme usein kohdan ohi emmekä käsitä sen merkitystä.
Tässä on sana mikre, "tapahtuma".
Se esiintyy Raamatussa harvoin mutta on merkityksellinen.
Kun Elieser lähti hakemaan vaimoa Iisakille, -
hän rukoili Jumalalta mikreä, tapahtumaa. Jumala antoi sellaisen.
Raamatussa käytetään tapahtumasta sanaa mikre, -
silloin kun on kyse Jumalan johdatuksesta.
Jumala toimii ihmeellisellä tavalla tahtonsa toteuttamiseksi -
ihmisen elämässä.
Meidänkin on hyvä pyytää elämäämme näitä "tapahtumia".
Niitä tulee eteemme vain, kun olemme Jumalan tahdossa.
Emme voi vaatia Jumalalta tätä ihmeellistä tapahtumaa, -
ikään kuin sen muka ansaitsemme. Se on väärää opetusta.
Avaudumme Jumalan ihmeellisille tapahtumille, -
kun vaellamme uskossa, kun elämästämme näkyy Sanan vaikutus -
ja kun noudatamme Jumalan käskyjä. Niin Ruutkin tekee.
Jumala johdatti hänet oikealle paikalle.
Ruut 2:3: -
"...ja hänelle sattui niin, että se peltopalsta oli Booaan..."
Booas osoittautuu sukulaiseksi.
Sukulaisia koskee käsky nimeltä jibbum.
Kyseessä oli tietynlainen avioliiton sopimisvelvoite.
Kerron siitä vähän jo nyt.
Lukaisepa joskus 5. Moos. 25.
Sen alkupuolella on käsky, -
joka koskee yhdessä asuvia veljeksiä tai muita perheenjäseniä.
Jos aviomies kuolee jättämättä jälkeensä perillistä, -
hänen veljensä on otettava leski vaimokseen.
Tarkoitus on synnyttää jälkeläinen, -
jottei kuolleen miehen nimi katoa israelilaisten joukosta.
Termi jibbum tarkoittaa siis -
naimisiinmenoa leskeksi jääneen kälyn kanssa.
Avioliiton tarkoituksena on synnyttää jälkeläinen.
Jibbumilla on Ruutin kertomuksessa hyvin tärkeä osa.
Jibbumia käytettiin jo ennen Ruutia -
Ensimmäisessä Mooseksen kirjassa -
erään uskollisen naisen, Taamarin, tapauksessa.
Taamar oli Juudan miniä.
Juudan pojat olivat tottelemattomia ja kuolivat.
Yhden veljen piti ottaa Taamar vaimokseen, -
mutta hän kieltäytyi ja Jumala surmasi hänet.
Taamar järjesti asiat niin, -
että hän tuli raskaaksi Juudasta, -
koska halusi olla kuuliainen Jumalan Sanalle.
Jumala käytti jibbum-käskyä -
suunnitellessaan Messiaan syntymistä tähän maailmaan.
Messias olisi voinut tulla millä tavoin vaan, mutta tämä oli Jumalan tapa.
"...ja hänelle sattui niin, että se peltopalsta oli Booaan, -
joka oli Elimelekin sukua."
Oli olemassa sukulainen, joka kykeni täyttämään jibbum-käskyn.
Jae 4: "Ja katso, Booas tuli Beetlehemistä, -
ja hän sanoi leikkuuväelle: 'Herra olkoon teidän kanssanne!'"
Ha'shem (JHVH) immaachem. "Herra olkoon teidän kanssanne."
Immaachem, "teidän kanssanne", -
muistuttaa ilmaisua immaanuu, "meidän kanssamme".
Immanuel tarkoittaa Jumalan meidän kanssamme.
Sana "kanssa" on Raamatussa tärkeä, sillä se viittaa lunastukseen.
Kun Herran enkeli ilmestyi Gideonille Tuomarien kirjassa, hän sanoi: -
"Herra on sinun kanssasi." Lunastus on tulossa. Saat sen kokea.
Eli kun Booas sanoo: "Herra olkoon teidän kanssanne", -
teksti alkaa viitata kohti lunastusta.
Jae 4 loppu: Jevarechecha ha'shem (JHVH). "Herra siunatkoon sinua."
Tämäkin ilmaisu on merkityksellinen.
Jumala lunastaa ihmiset siunauksiaan varten.
Jumala tahtoo siunata.
Hänestä on ihanaa pitää meistä huolta ja antaa meille hyvää.
Mutta tie hänen huolenpitoonsa käy lunastuksen kautta.
Jos meitä ei ole lunastettu, emme voi kokea Jumalan siunauksia.
Näin tämä sanankohta tahtoo opettaa.
Booas kysyy leikkuuväen päällysmieheltä: -
"'Kenen tuo nuori nainen on?'"
Normaalisti pellolla olisivat työssä -
tilan omat miehet ja naiset.
Siellä ei ollut töissä muukalaisia, elleivät nämä olleet miehiä, -
jotka olivat toteuttamassa peltoja koskevaa käskyä.
Booas huomasi, että nyt oli toisenlainen tilanne.
"Palvelija, joka oli leikkuuväen päällysmiehenä, vastasi ja sanoi: -
'Se on se nuori mooabitar, joka tuli Noomin mukana Mooabin maasta.'"
Ruut on pyytänyt lupaa saada kerätä tähkiä ja saanut sen.
Hän on kertonut olevansa Noomin mooabilainen miniä.
Jae 7: -
"Hän sanoi: 'Salli minun poimia ja koota tähkiä lyhteiden väliltä -
leikkuuväen jäljessä'.
Niin hän tuli ja on ahertanut aamusta varhain tähän saakka; -
vasta äsken hän hiukan levähti tuolla majassa.'"
Ruut on työskennellyt ahkerasti Jumalan käskyn mukaan, -
jotta saisi elannokseen pudonneet ja pellon reunuksille jääneet tähkät.
Booas näkee pellollaan pakanakansasta tulleen naisen, -
joka hankkii elantoansa Tooran säädöksen perusteella.
Näin hän voi olla siunauksena myös vanhemmalle naiselle Noomille.
Nuhteleeko Booas Ruutia ja käskee häntä palaamaan takaisin Mooabiin?
Sanooko hän: "Ei Toora sinua varten ole?" Ei.
Jae 8: "Niin Booas sanoi Ruutille: -
'Kuules, tyttäreni!
Älä mene muiden pelloille poimimaan -
äläkä lähde pois täältä, -
vaan pysyttele täällä minun palvelijattarieni mukana.'"
Booas suojeli nuoria naispuolisia palkkalaisiaan.
Hän jopa kutsui Ruutia tyttärekseen, -
mikä ilmaisi puhdasta rakkautta ja kiintymystä.
Booas halusi pitää huolta Ruutista, joka oli pakana, -
kuin omasta tyttärestään.
Tämä kuului nyt suojeltujen nuorten naispuolisten peltotyöläisten joukkoon.
He kuuluivat Booakselle, eikä mikään vahingoittaisi Ruutia.
Nuoret naimattomat naiset, jotka tekivät työtä miesten parissa, -
olivat alttiina sopimattomalle käytökselle.
"Älä mene mihinkään muualle. Pysy täällä, tyttäreni."
Se oli vahvasti sanottu.
Booas jatkaa: -
"Pidä silmällä, millä pellolla leikataan, ja kulje heidän jäljessään.
Minä olen kieltänyt palvelijoitani koskemasta sinuun.
Jos sinun tulee jano, -
niin mene astioille ja juo vettä, jota palvelijat ammentavat.'"
"Sinun ei tarvitse itse ammentaa vettä. Se annetaan sinulle."
Booas toimi näin, koska hän huomasi Ruutin olevan Sanalle kuuliainen.
Kuuliaisuutta seuraa siunaus.
Tässä on väkevä sanoma meille kaikille.
Aiommeko me olla Sanalle kuuliaisia vai emme?
Nähdään ensi viikolla!
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen